ইআইআইএন
এডুকেশনাল ইনস্টিটিউট আইডেন্টিফিকেশন নাম্বার (সংক্ষেপে: ইআইআইএন) বা শিক্ষাপ্রতিষ্ঠান শনাক্তকারী নম্বর হলো বাংলাদেশ শিক্ষাতথ্য ও পরিসংখ্যান ব্যুরো কর্তৃক বাংলাদেশের সকল নিবন্ধিত বিশ্ববিদ্যালয়, স্নাতক ও স্নাতকোত্তর কলেজ, আলিয়া মাদ্রাসা এবং উচ্চ মাধ্যমিক ও মাধ্যমিক বিদ্যালয়কে প্রদানকৃত একটি ৬ অঙ্কের পরিচয় শনাক্তকারী নম্বর। বিদেশি শিক্ষাক্রমে পরিচালিত শিক্ষাপ্রতিষ্ঠানেরও এই নম্বরটি থাকে। সাধারণত ব্যানবেইসের নিকট আবেদনের পর বৈধ বা শিক্ষা মন্ত্রণালয় কর্তৃক স্বীকৃত শিক্ষাপ্রতিষ্ঠানকে এটি দেওয়া হয়। তবে নিবন্ধিত প্রাথমিক বিদ্যালয়কে ইআইআইএন দেওয়া হয় না।